Indian Bank
ఇండియన్‌ బ్యాంకు నికరలాభం రూ.373.47 కోట్లు
చెన్నై, జనవరి 25: ప్రభుత్వరంగంలోని ఇండియన్‌ బ్యాంకు మూడోత్రైమాసిక నికరలాభం 670శాతం పెరిగి నికరలాభాలు 373.47 కోట్లకు పెరిగింది. చెన్నై కేంద్రంగా ఉన్న ఈ బ్యాంకు గత ఏడాది ఇదే కాలంలో 48.47 కోట్లు ఆర్జించింది. తొమ్మిదినెలల కాలానికిగాను బ్యాంకు నికరలాభాలు 77.5శాతం పెరిగి 1085.97 కోట్లకు చేరింది. అంతకుముందు ఏడాది ఇదే కాలంలో 611.49 కోట్లు ఆర్జించింది. బ్యాంకు ఎండిసిఇఒ మహేష్‌కుమార్‌ జైన్‌ మాట్లా డుతూ కేటాయింపులు తగ్గించడం, నిర్వహణ లాభాలు పెరగడమే ఇందుకు కీలకమని వివరించా రు. బ్యాంకు కేటాయింపులు మూడోత్రైమాసికంలో 647.69 కోట్లుగా ఉన్నాయి. అంతకుముందు ఇదే కాలంలో 718.23 కోట్లుగా ఉంది. గత ఏడాది మా నికరలాభం రూ.42కోట్లు మాత్రమేనన్నారు. నిర్వ హణ లాభాలు పెరిగాయి. అందువల్లనే 1021.18 కోట్లకు పెరిగినట్లు వివరించారు. మొత్తం ఆదాయం 4557.25కోట్లకు చేరింది. అంతకుముందు ఏడాది ఇదేకాలంలో 4444.58కోట్లుగా ఉంది. స్థూల నిర ర్ధక ఆస్తులు డిసెంబరు చివరినాటికి 5.61 శాతం నుంచి 7.69శాతానికి చేరాయి. నికర నిరర్ధక ఆస్తులు కూడా 3.17శాతం నుంచి 4.76శాతానికి పెరిగినట్లు బ్యాంకు వెల్లడించింది. పెద్దనోట్ల రద్దు కారణంగా బ్యాంకుకు 1.48కోట్ల డిపాజిట్‌ లావా దేవీలు, 3.72కోట్ల విత్‌డ్రాల లావాదేవీలు జరిగా యని ఎంకెజైన్‌ వివరించారు. మొత్తం 13.08 లక్షల మంది కస్టమర్లు పాతనోట్ల ను మార్పిడి చేసుకున్నారని వీటివిలువ 456.39 కోట్లుగా ఉందని జైన్‌ వివరించా రు. ఇక పాయింట్‌ ఆఫ్‌ సేల్‌ లావాదేవీలు 2.50 లక్షలు రోజుకు జరిగాయని, సగటు 70వేలకంటే ఈ మొత్తం ఎక్కువేనన్నారు. మొబైల్‌ బ్యాంకింగ్‌ లావాదేవీలు 82.1 శాతంగా నిలిచాయి. బ్యాంకు లావాదేవీల టర్నో వర్‌ డిసెంబరు నాటికి 14,184.36 కోట్ల నుంచి 14,533.18 కోట్లకు పెరిగింది.
==============